Front Line (videoludo)

Front Line ( フロントライン,  Frontlinio) estas milit-tema pafa videoludo unue publikigita de Taito por arkadludejoj en novembro 1982. Ĝi estis unu el la unuaj supravideblaj videoludoj de la ĝenro « kuru kaj pafu » ( run and gun), antaŭulo de multaj similtemaj ludoj de la mezaj ĝis malfruaj 1980-aj jaroj. Front Line estas kontrolata per stirstango, ununura butono, kaj rotacia regilo, kiu povas esti puŝita kiel butono. La butono estas uzata por ĵeti grenadojn kaj eniri aŭ eliri tankojn, dum la rotacia regilo celas kaj pafas la armilon de la ludanto.

La ludo estis kreita de Tetsuya Sasaki. Ĝi estis komerca sukceso en Japanio, kie ĝi estis la sepa plej enspeziga arkada ludo de 1982. Tamen, ĝi ricevis miksitajn kritikajn kaj komercajn reagojn en la okcidentaj merkatoj, kun laŭdoj pro sia originaleco sed kritikoj pro ĝia malfacileco. La ludmekaniko de Front Line antaŭis Commando fare de Capcom (1985) je pluraj jaroj. La pafludoj TNK III (1985) kaj Ikari Warriors (1986) ankaŭ sekvis la konvenciojn antaŭe establitajn de Front Line, inkluzive de la vertikale rulumaj niveloj, la eniro kaj eliro de tankoj, kaj la fakto, ke ludantoj ne mortas tuj kiam ilia tanko estas detruita.

 Ludomaniero 
La ludanto ludas kiel sola soldato, kies fina celo estas ĵeti mangrenadon en la fortikaĵon de la malamiko, unue batalante kontraŭ infanterio-unuoj kaj poste kontraŭ tankoj, antaŭ ol fine atingi la bazon de la kontraŭulo.

La ludanto komencas kun du armiloj : pistolo kaj grenadoj, sen limigo de municio. Post kiam la ludanto sufiĉe progresis en malamikan teritorion, komenciĝas la "tankobatalo"-fazo, dum kiu la ludanto povas ŝteli tankon por batali kontraŭ aliaj malamikaj tankoj.

Estas du specoj de tankoj disponeblaj : malpeza tanko ekipita per mitralo kaj peza tanko kun kanono. La malpeza tanko estas pli rapida sed pli facile detruebla. La peza tanko estas pli malrapida sed povas elteni unu trafon de malpeza tanko. Dua trafita pafo detruos ĝin. Ununura pafo de peza tanko povas detrui ambaŭ specojn de tankoj. Se parte difektita tanko estas evakuita, la ludanto povas reiri en ĝin kaj reuzi ĝin. Tamen, se la tanko estas tute detruita kaj la ludanto ne eliras antaŭ ĝia eksplodo, li perdas vivon. Aldona vivo estas donata je 10 000 aŭ 15 000 poentoj, sed ne pli poste.

La tankobatalo daŭras ĝis la ludanto atingas la fortikaĵon de la malamiko. La fortikaĵo estas brike barita tanko, kiu pafas morteron, dum la ludanto provas detrui ĝin. Por detrui ĉi tiun tankon, la ludanto devas ĵeti grenadon super la brikbariero, kio estas ebla nur piede. Post tio, la tanko eksplodas kaj malamika soldato svingas blankan flagon, signalante kapitulacion kaj aldonante 1 000 poentojn. La ludo tiam rekomenciĝas per pli malfacilaj malamikaj soldatoj en la sekva nivelo.

 Konvertoj 
Post ĝia arkada eldono, konvertoj de Front Line estis publikigitaj por la ludkonzolo ColecoVision kaj la komputiloj PC-8801 kaj Sharp X1 en 1983, por Atari 2600 kaj MSX en 1984, kaj por FM-7 kaj Nintendo Famicom en 1985.

 Recenzo 
La arkada versio estis komerca sukceso en Japanio, kie Game Machine listigis Front Line kiel la sepan plej enspezigan arkadan videoludon de 1982.<ref>{{cite magazine|title="Pole Position" No. 1 Video Game: Game Machine's "The Year's Best Three AM Machines" Survey Results|magazine=Game Machine|issue=207|publisher=Amusement Press, Inc.|date=1 marto 1983|page=30|url=https://onitama.tv/gamemachine/pdf/19830301p.pdf#page=16}}</ref> Game Machine poste listigis Front Line en sia numero de la 1-a de junio 1983 kiel la dudekan plej sukcesan arkadmaŝinon de la monato. En Britio, la arkadludo spertis pli moderan komercan sukceson pro sia komence alta malfacileco.

La arkada ludo pli ĝenerale ricevis miksitajn recenzojn post sia eldono, kun laŭdoj pro sia originaleco sed kritikoj pri ĝia malfacileco. Post ĝia unua nordamerika demonstro okaze de la ekspozicio Amusement & Music Operators Association (AMOA) en novembro 1982, la revuo Video Games publikigis du recenzojn. Unu recenzo diris : « Taito havas talenton por elpensi kelkajn el la plej originalaj kaj nekutimaj ludoj en la industrio », kun Front Line kiel ekzemplo de tio, notante ke la kontroloj similas al tiuj de la pli frua ludo de Taito, Western Gun (1975). La alia recenzo listigis ĝin inter la dek plej grandaj "Malsukcesoj" de la ekspozicio kaj deklaris, ke ĝi estas « militludo kun granda potencialo, sed ankaŭ kun pafmekanismo tiel malfacile uzebla, ke ĝi detruas la ludon ». Computer and Video Games skribis, ke malgraŭ la komenca malfacileco, « la agado vere ekflamas» kun la tanko, kaj ke « valoras persisti ĝis tiam ».

Okaze de la Arkie Awards de 1983, Front Line estis finalisto en la kategorio de Monera Ludo de la Jaro, post Pole Position. La premio estis donita de Electronic Games, kiu komentis, ke ĉi tiu « arkada aliro al la malpura afero de infanteria batalo devigas la ludanton daŭre moviĝi kaj pafi », kaj ke « la ago estas senĉesa en ĉi tiu alloga pafludo ».

 Heredaĵo Front Line estis unu el la unuaj videoludoj kun terbatalo kiel temo kaj kun grenadoj, antaŭulo de multaj similtemaj ludoj de la mezaj ĝis malfruaj 1980-aj jaroj. Ĝi estis unu el la plej fruaj supravidaj videoludoj de la ĝenro kuru-kaj-pafu, antaŭante Commando (1985) de Capcom je pluraj jaroj.Front Line estis la bazo por la ludo TNK III (1985) de SNK, ankaŭ konata kiel T.A.N.K. en Japanio kaj Eŭropo. Programisto de SNK malkovris Front Line en arkado kaj opiniis, ke SNK povus plue disvolvi la ludmekanikon. La teamo plibonigis Front Line per la aldono de rotacia stirstango. Poste, SNK kombinis elementojn de T.A.N.K. kun Commando (1985) por produkti la arkadan sukceson Ikari Warriors (1986). Ankaŭ la ludo Field Combat (1985) fare de Jaleco havas similan ludomekanikon kiel Front Line.

Inter kromaj adaptoj de tiu klasika videoludo estis Sgt. Rock: On the Frontline por Game Boy Color, publikigita de Taito en 2000. La ludo sekvas la strukturon de la originala arkada ludo sed okazas en la fikcia universo de DC Comics.

La originala arkadludo estis inkludita en la kolekto Taito Memories por PlayStation 2 en 2005 kaj en Taito Legends 2 ankaŭ por PlayStation 2, Xbox kaj Windows en 2006. La Famicom-versio estis publikigita per Virtual Console-servo en Japanio en junio 2007 por Wii kaj en januaro 2014 por Nintendo 3DS.

La ludo estis cetere publikigita por Nintendo Switch per la Nintendo eShop en februaro 2019 fare de Hamster Corporation kiel parto de ties serio Arcade Archives''. Ĝi estis publikigita por PlayStation 4 en januaro 2018 kiel parto de la sama serio.

 Referencoj 

 Eksteraj ligiloj 
Front Line ĉe MobyGames ()
Front Line ĉe Killer List of Videogames ()

Kategorio:Videoludoj aperintaj en 1982
Kategorio:Arkadaj videoludoj
Kategorio:Tanksimuladaj videoludoj
Kategorio:Videoludoj kreitaj en Japanio
Kategorio:Videoludoj de Hamster Corporation
Kategorio:Videoludoj de Taito
Kategorio:Videoludoj ludeblaj per Atari 2600
Kategorio:Videoludoj ludeblaj per ColecoVision
Kategorio:Videoludoj ludeblaj per FM-7
Kategorio:Videoludoj ludeblaj per MSX
Kategorio:Videoludoj ludeblaj per NEC PC-6001
Kategorio:Videoludoj ludeblaj per NES
Kategorio:Videoludoj ludeblaj per Nintendo Switch
Kategorio:Videoludoj ludeblaj per PlayStation 4
Kategorio:Videoludoj ludeblaj per Sharp X1